cyanic-selkie/wikianc huggingface dataset:
Haukeland universitetssykehus
Historie
Holmboe fant en passende tomt på Nygårdstangen, men først i 1871 ga magistraten grønt lys for Holmboes plan - som i siste øyeblikk ble forpurret. I bakhagen til sykehuset på Engen lå sinnssykehuset, kalt «Mentalen». Sinnssykeloven av 1848 la til grunn at sinnssykehus av hensyn til pasientene burde ligge på landet, og Neevengården asyl stod ferdig i 1891. Fra 1894 het overlegene på sykehuset på Engen Klaus Hanssen og Jørgen Sandberg, og i 1895 lanserte de sine planer for et nytt sykehus i Bergen. Lungegårdshospitalet på Seiersbjerget i bydelen Kalfaret skulle nedlegges som følge av nedgangen i antall spedalske, og et nytt sykehus med plass til 200 pasienter reises på tomten. Det gamle sykehuset på Engen skulle utbygges, mens pasienter med smittsom sykdom skulle plasseres i epidemilasarettet i Sandviken. I stedet for et kjempesykehus med alle pasientgrupper under ett tak, gikk man inn for tre adskilte, sentrumsnære sykehus. I 1899 skulle spørsmålet avgjøres, og den eneste i komiteen som protesterte, var Kristofer Lehmkuhl som bare avfeide legenes anbefalinger. Han anslo at byens fremtidige vekst gjorde det tvingende nødvendig med en tomt som ga rom for utvidelser. Førstevalget ble da Haukeland som Bergen kommune hadde kjøpt av Christie-familien i 1897. Gården omfattet 109 dekar innmark og store utmarksområder.
Magistraten som ønsket Haukeland utbygget som boligstrøk, gikk inn for sentrumssykehusene, men Lehmkuhl fikk med seg både formannskap og bystyre. 22. juni 1900 ble det vedtatt å bygge det nye sykehuset på Haukeland. Arkitekt Victor Nordan tegnet skisser. Men da Lehmkuhl tok plass i Stortinget i 1903, benyttet de to overlegene sjansen til å relansere sin plan om sykehus på Seiersbjerget. De påpekte at Haukeland var mye lenger unna sentrum, lå værmessig utsatt, og vannforsyning var ikke etablert. Formannskapet endret syn igjen og engasjerte Schak Bull for å tegne et sykehus på Lungegårdshospitalets tomt. Våren 1906 lå alt til rette for nytt sykehus; men da kom Bergensbanen i veien. Staten la toglinjen langs østsiden av Store Lungegårdsvann, og dermed måtte deler av Seiersbjerget sprenges vekk. Store deler av sykehustomten forsvant med dette. En plan om sykehus på Elsero måtte skrinlegges fordi også den tomten var uegnet. Så i mai 1907 måtte omsider magistrat og bystyre motvillig oppgi Haukeland som boligstrøk og legge sykehuset dit, noe som påvirker byplanleggingen til denne dag. De første sykehusbyggene stod ferdige i 1912 og er fremdeles i bruk.
Det lå en tinghaug på gården, men den ble sprengt bort under etableringen av sykehuset i 1909. Haukeland var først et lokalsykehus med hovedfokus på behandling av infeksjoner. I åpningsåret behandlet epidemisk avdeling hele 1 012 difteripasienter.
Sykehusområdet har hele tiden vært under forandring og utbygging. I nyere tid ble den største utbyggingen foretatt i perioden 1968 til 1984 da Sentralblokken på 125 000 m² ble oppført, arkitektfirma var danske KHR arkitekter (Krohn & Hartvig Rasmussen). Bygget var på denne tiden Norges største, med prislapp på 8 milliarder. Sykehotellet, Haukeland Hotell, ble åpnet i 1998. De senere årene har blant annet Laboratoriebygget og Parkbygget kommet til. I 2020 skal Haukeland universitetssjukehus sitt nye barne- og ungdomssenter stå ferdig.
Ambulansekjøring
I perioden 1924-45 ble ambulansetjenesten i Bergen drevet av private (Kristoffer Lepsøe). Fra 1945 tok politiet over nødhjelpskjøringen, mens annen kjøring ble utført av Haukeland sykehus. I 1952 ble ambulansekjøringen tillagt Bergen brannvesen. Tjenesten ble drevet av brannvesenet frem til 31. desember 2007. Fra 1. januar 2008 tok Helse Bergen over, og sykehuset har i dag 14 ambulansestasjoner i distriktet.
Litteratur
Janssen, Carl W.; Haukeland sykehus, en medisinsk hjørnestein siden 1912, Bergen 2001, ISBN 82-514-0624-2
Derry (elv)
Derry (irsk: An Dioríoch) er en stor elv i sørøst for Leinster i Irland. Den er en bielv til Slaney. Elven har sitt utspring like sør for Hacketstown i grevskapet Wicklow, og renner sørøst til Tinahely, og blir ledsaget av regionveien R747 hele avstanden.
Sør for Tinahely snur den brått mot sørvest gjennom Shillelagh, og danner et kort stykke grensen mellom grevskapene Wicklow og Wexford, før den gar langs grensen mellom Wexford og grevskapet Carlow. Elven renner under Clonegalbroen på et sted hvor den deler byen Clonegal i Carlow i vest på den ene siden av elven fra landsbyen Watch House Village i Wexford i øst på den andre siden slik at elven utgjør en grense mellom grevskapene. Et par kilometer lengre nede munner elven ut i Slaney.
Derry Water River
Merk at Derry Water River er en egen bielv med likelydende navn, som oppstår nær Tinahely og renner nordøstover for å danne elven Aughrim.
532 Herculina
532 Herculina er en hovedbelteasteroide. Den ble oppdaga den 20. april 1904 av Max Wolf fra Landessternwarte Heidelberg-Königstuhl i Heidelberg. Om bakgrunnen for navnet er det kun kjent at det ble foreslått av professor Elia Millosevich ved observatoriet til Collegio Romano.
Derry (elv)
Navn
Elvens irske navn, An Dioríoch, har fra dairgech betydningen, «plantet med eiketrær».
Sveavegen (Oslo)
Sveavegen (1–125, 8–14) er en vei i Prinsdal i bydel Søndre Nordstrand i Oslo. Den går fra Nedre Prinsdals vei (for det meste parallelt med denne) og til Berglyveien.
Navnet ble vedtatt i 1952 og viser til svenskehusbebyggelse langs veien.
Kopet Dag
Kopet Dag (persisk: کپه‌داغ; turkmensk: Köpetdag) er en fjellkjede på grensen mellom Iran og Turkmenistan som strekker seg rund 650 km langs grensen sørøst for Det kaspiske hav, strekker seg nordvest-sørøst fra i nærheten av Det kaspiske hav i nordvest til elven Hari Rud i sørøst. Den høyeste toppen av fjellkjeden i Turkmenistan er Rizeh (Kuh-e Rizeh), lokalisert i sørvest for hovedstaden Asjkhabad og strekker seg 2 940 meter. Den høyeste toppen i Iran er Quchan (Kuh-e Quchan) som er 3 191 meter høy.
Olav Hagesæther
Olav Hagesæther (født 25. august 1909 i Bergen, død 7. mars 1999 i Stavanger) var en norsk teolog og biskop i Stavanger.
Olav Hagesæther var far til Ole Danbolt Hagesæther, senere biskop i Bjørgvin.
Bakgrunn
Han var sønn av fabrikkarbeider Andreas Hagesæther (1880-1962) og Karen Sandvik, (f. 1882), og gift 1934 Johanna Sophie Danbolt (1909-1999), datter av garverieier Ole Dominicus Danielsen (1863-1941) og Gesine Gauslaa (1866-1964).
Han studerte teologi ved Menighetsfakultetet i Oslo fra 1928 og oppnådde graden cand.theol. i 1932.
Karriere
Hagesæther var ved siden av sitt yrke en sanger og spilte inn kristelige sanger for His Master's Voice i 1930-årene. Han arbeidet som lærer ved Nordhordland ungdomsskole og Indremisjonsselskapets bibelskole, og lærer ved Indremisjonsselskapets bibelskole fra 1939. I 1939 ble han residerende kapellan i Haus. Han Han har blant annet tjenestegjort som sokneprest i Rjukan fra 1945, og så res.kap. (1958) og deretter sogneprest (1964) ved Johanneskirken i Bergen.
Eurychoromyiidae
Eurychoromyiidae er en liten familie av fluer som bare omfatter én art. Denne er bare kjent fra fire hunn-eksemplarer som ble innsamlet i Bolivia i 1903, og denne familien har derfor blitt kalt "verdens sjeldneste fluer".
Olav Hagesæther
Biskop
Han etterfulgte Fridtjov Birkeli som biskop i Stavanger i 1968, og gikk selv av som biskop i 1976.
Eurychoromyiidae
Utseende
En tettbygd, mørke, lite hårete flue. Bare hunnen er kjent. Hodet er svært bredt, utvidet til sidene, med små, runde fasettøyne. Pannen er svært bred, med en stor, langsmal, trekantet plate i midten og brede, blanke, grunne groper på sidene. Ocellartrekanten (området der punktøynene sitter) er ganske liten. Det er ingen kraftige børster på hodet. Antennene er ganske små, tre-leddete, det tredje leddet er rundt og bærer er lang antennebørste (arista). Kinnene (området under fasettøynene) er høye med kraftige tverrstriper. Brystet (thorax) har korte hår, men mangler lange børster. Vingene er ganske store, brunlige, men uten tydelige fargeflekker. Beina er kraftige, leggene (tibiae) er krumme og noe utvidet, særlig på det bakerste beinparet. Bakkroppen er kølleformet med en smal "vepsetalje" innerst.
Zaman Shah Durrani
Zaman Shah Durrani, den femte sønnen av Timur Shah Durrani var sjah i Afghanistan fra 1793 til 1801.
Han tok tronen til Durrani-riket etter hans fars død. Hen nedkjempet sine rivaler, hans brødre, med hjelp av Sardar Payenda Khan, høvdingen av barakzaiene. Han trakk ut en troskapsed fra sin siste utfordrer, Mahmud Shah, og gav ham guvernørsetet i Herat. Ved å gjøre dette, delte han maktgrunnlaget mellom Herat og hans eget styre i Kabul, en deling som ble værende i et århundre. Kabul var den primære maktbasen, mens Herat opprettholdt en slags kvasi-uavhengighet. Begge kjempet om makten over Kandahar.
Han forsøkte å kopiere hans fars suksess i India, men hans forsøk på ekspansjon førte ham inn i en konflikt med Storbritannia. Britene oppfordret sjahen av Persia til å invadere Durrani og ødela hans planer ved å tvinge ham til å beskytte sitt eget land.
I sitt eget land gikk ting godt for Zaman, i hvert fall til å begynne med. Han klarte å tvinge Mahmud vekk fra Herat og inn i persisk eksil. Men Mahmud etablerte en allianse med Fateh Khan, og med hans støtte var Mahmud i stand til å slå tilbake i 1800 og Zaman måtte flykte mot Peshawar. Men han klarte det aldri, han ble fanget, blindet og fengslet i Kabul i Bala Hissar.
Eurychoromyiidae
Levevis
Ingenting er kjent om disse fluenes levevis.
Kilder
The Diptera Site. USDA nettside.
VM i turn 1983
Det 22. verdensmesterskapet i turn ble arrangert i perioden 23. til 30. oktober 1983, i Budapest i Ungarn.
Norsk studentorganisasjon
Norsk studentorganisasjon (NSO) er en norsk interesseorganisasjon for studenter i Norge, og representerer om lag 250 000 studenter ved norske universiteter og høyskoler. Organisasjonens administrasjon holder til i Holbergs gate i Oslo.
Det er studentdemokratiene ved lærestedene som er tilknyttet NSO som medlem, mens studenter som har betalt semesteravgift utøver innflytelse gjennom valg til studenttingene og valg av delegater til studentorganisasjonens landsting. NSO finansieres gjennom en andel av semesteravgiften, og gjennom tilskudd fra Kunnskapsdepartementet.
NSO ble opprettet ved sammenslåingen av Studentenes Landsforbund og Norsk Studentunion den 1. juli 2010, og er representert i De europeiske studenters union.
På landsmøtet i april 2023 ble Oline Sæther valgt som ny leder av NSO og vil tre på som leder fra og med juli.
533 Sara
533 Sara er en hovedbelteasteroide. Den ble oppdaga den 19. april 1904 av Raymond Smith Dugan fra Landessternwarte Heidelberg-Königstuhl i Heidelberg. Om bakgrunnen for navnet er det bare kjent at den er oppkalt etter en venn av Dugan.
Østørkenen
Østørkenen er en ørken øst for Nilen, som er en del av Saharaørkenen, lokalisert mellom Nilen og Rødehavet. Den strekker seg fra Egypt i nord til Eritrea i sør, og utgjør også deler av Sudan og Etiopia.
Ørkenen består av et ødslig platå med forrevne fjell; høyest av disse er Shayib al Banat på 2187 meter over havet. Nordafor ørkenen ligger Rødehavsfjellene som strekker seg fra Nildalen til Suezbukta. Østørkenens fremste geografiske trekk er den Rødehavets vestlige kystlinje, også omtalt som «Rødehavets Riviera», og Østørkenens fjellkjede som strekker seg langs kysten. Kjente økologiske områder er Wadi Gamal nasjonalpark, fjelltoppen Gebel Elba og Wadi Dib ringkompleks (som er synlig fra verdensrommet).
William J. Simmons
William Joseph Simmons (1880–1945) var en amerikansk predikant og brorskap-organisator som grunnla den andre Ku Klux Klan-organisasjonen og var leder fra thanksgiving 1915 frem til 1922 da han ble erstattet av Hiram Wesley Evans.
Biologi
Blant dem var det flere som allerede var med i en lignende klan som ble kalt the Knights of Mary Phagan, og det var også to eldre menn som hadde vært med i den første Ku Klux Klanen. Simmons tok med 15 menn opp på Stone Mountain og brente et kors, noe som ikke hadde blitt praktisert i den første klanen, men kun etter det hadde blitt gjort i En nasjons fødsel. Denne dagen dette ble gjort, regnes som den første dagen i den andre klanens historie.
Richard Haizmann
Richard Haizmann (født 18. oktober 1895 i Villingen, Baden-Württemberg, død 30. april 1963 i Niebüll, Süd-Tondern, Schleswig-Holstein) var en tysk maler, grafiker, billedhogger og keramiker.
T-44
Chassiet ble gjort lavere og Christie-fjæringene ble erstattet av torsjonsstenger. Den fikk tykkere panser, fra 15 mm til 120 mm på det tykkeste, og kraftigere motor. Den slet med mye mekaniske feil og ble etter bare noen få år erstattet av T-54, men det er verdt å merke seg at sovjetrusserne greide å skape en panservogn med nesten samme stridsdyktighet som den tyske Panther med en vekt på bare 65% av sistnevnte stridsvogn.
Richard Haizmann
Livsløp
Han var født inn i en religiøst engasjert familie. Dette satte preg på hele hans kunstneriske karriere. Barndommen ble tilbragt i Rottweil. Han meldte seg som frivillig til soldat i første verdenskrig etter gymnaset. Han ble krigsfange i 1917, og avsluttet krigen i offisersleiren Fort Barraux, hvor han ble kjent med kunsthandler og -samler Herbert v. Garvens-Garvensburg. Dette satte ham på tanken om å bli gallerist og kunsthandler. Høsten 1922 startet han et lite galleri i Hamburg. Han stilte blant annet ut van Gogh og senere Emil Nolde og Gustav H. Wolff. Utstillingene ble lagt merke til langt utover Hamburg.
Han var stort sett selvlært, og oppnådde i løpet av få år å skape sin egen form. Han ga opp kunsthandelen i 1924 og solgte også galleriet noe senere for å bli kunstner på heltid.
Kunstindustrimuseet kjøpte flere av hans verker og en kunsthandler stilte noen ut. Hans første store (separat-)utstilling. ble holdt i både Hamburg og Berlin. Også den ujuryerte utstillingen i Hamburg slapp inn arbeider. Kritikkene var blandet, men han ble ikke bare blankt avvist, og en kunstskribent fant at det kunne bli interessant å følge denne nye kunstnerens utvikling.
Utover i 1926 begynte han å få et navn som anerkjent. Han hadde utstilling med de tidligste arbeidene i Kunstindustrimuseet, og Hamburger Kunsthalle stilte ut en stor kattefigur. Han fikk også offentlige oppdrag med å utforme brønner og drikkevannsfontener flere steder. Da han fikk stille ut sine keramikkfigurer sammen med bilder av Edvard Munch i Galerie Commeter 1930 betegnet det det egentlige gjennombruddet.
Inntil 1933 stilte han ut i flere land, og ble innkjøpt av både museer og samlere.
Hans mentor fra kunstindustrimuseet ble avsatt i 1933 og døde i 1934. Haizmann gikk da inn i et indre eksil, parallelt med at han flyttet til Nordfriesland. Atelieret hadde da hatt flere besøk av nazifanatikere som ødela og knuste ting. Han dro til Niebüll, som er naboby til Seebüll, hvor Emil Nolde hadde sitt sted som han ble fortrengt til. Mens Nolde fikk maleforbud, gjaldt det ikke for Haizmann, men begge fikk forbud mot å stille ut.
Hans abstrakte brønndekorasjon på en lekeplass i Hamburg ble fjernet, vist på entartetutstillingen i 1937 og smeltet om. I tillegg ble 8 andre arbeider beslaglagt ifølge beslagslisten.
Han fikk arrangert en utstilling i Dagebüll med hovedsakelig landskapsakvareller, og fikk solgt flere bilder på åpningsdagen før partikretsstyret grep inn og stengte den ned.
Etter krigen og til han døde i 1961 fortsatte han å utvikle sin abstrakte formverden som han tidligere hadde lagt til side. Han utforsket også nye teknikker som monotypi og tresnitt i større formater. Disse brukte han til å bearbeide religiøse temaer som Mennesker og guder, Erkeengel og Kristus (11 i alt).
Arbeider
Hans foretrukne motiver i de tidlige skulpturene var katter, hester, fugler og elefanter.
Skulpturer i privat eie
Knieendes Pferd – 1927 – Helstøpt i messing. Caracas (Venezuela). En annen avstøpning ble vist i Hamburg på utstilling for Entartete Kunst i Museum for kunst og kunstindustri i august 1937. (Den ble trolig til patronhylser etterpå.)
Così fan tutte
Così fan tutte, ossia La scuola degli amanti er en opera buffa (KV 588) av Wolfgang Amadeus Mozart. Tittelen betyr «Slik gjør alle kvinner, eller Skolen for elskende» (tutte er hunkjønnsformen av alle). Operaen er i to akter og librettoen er skrevet av Lorenzo da Ponte. Den ble uroppført 26. januar 1790 i Wien Burgtheater.
Baha Tahir
Tahirs foreldre er fra Karnak i Øvre Egypt, men Tahir ble født i Giza ved Storkairo. Han har eksamen i historie og medievitenskap fra universitetet i Kairo, og har utgitt ut 14 bøker. Det har kommet seks romaner, fire novellesamlinger og fire faglitterære bøker. Han har også oversatt flere verk til arabisk fra engelsk og fransk. Hans roman 	Tante Safiyya fins oversatt til norsk på Solum Forlag (2009).
Così fan tutte
To venner kler seg ut som «albanere» og kurtiserer hverandres forloveder for å teste troskapen deres. Til slutt avslører vennene sin identitet, alt blir tilgitt, og de fire synger om det prisverdige i å kunne akseptere både medgang og motgang i livet.
Bronsepraktbille
Bronsepraktbille (Buprestis haemorrhoidalis) er en nokså stor bille som tilhører familien praktbiller (Buprestidae). Arten finnes i Norge.
Utseende
En middelsstor (ca. 15 mm), blankt svart praktbille med bronseaktig metallglans. Antennene er omtrent så lange som hodet og pronotum til sammen. Pronotum er trapesformet, fint og nokså tett punktert, blankt. Dekkvingene har dype, regelmessige punktrekker, områdene mellom punktrekkene er ganske fint punktert. Den ligner Buprestis rustica, men dekkvingenes overflate er flatere, ikke så tydelig "bølgete" som hos denne. Et annet godt kjennetegn er at den har gule flekker i pannen, og at undersiden av det bakerste bakkroppsleddet er for det meste gult.
Pterostemonaceae
Pterostemonaceae er en plantefamilie. Den omfatter tre arter av busker i det sentrale Mexico, innen bare én planteslekt, Pterostemon. I Cronquist-systemet var de plassert i Grossulariaceae. Fra og med APG III-systemet i 2009 anerkjennes ikke familien lenger, og Pterostemon er flyttet til Iteaceae.
Bronsepraktbille
Levevis
Bronsepraktbille er knyttet til gamle, harde bartrestokker som står/ligger på svært varme og soleksponerte lokaliteter. Arten ser ut til å tiltrekkes skogbrann og lever gjerne i brent virke. Flere funn er også gjort i de nederste stokkene i gamle laftede bygninger som står soleksponert. Larvene utvikler seg i gamle furutrær som har vært døde i minst fem år. Arten er dermed avhengig av god tilgang på død ved, og den har gått mye tilbake de siste tiårene og er regnet som truet. Den kan av og til gjøre noe skade på furutømmer i bygninger.
Pterostemonaceae
Slekt og arter
Familien omfatter én slekt med tre kjente arter:
Bronsepraktbille
Utbredelse
Arten er meget vidt utbredt. Den finnes i hele Europa bortsett fra De britiske øyer og Island, dessuten i Nord-Asia og i Afrika. Noen få svært gamle funn av bronsepraktbille foreligger fra Østlandet og sørover til Tvedestrand i Aust-Agder. De siste rapporterte funnene på 80-tallet har vist seg å være den nærstående arten grønnpraktbille (B. rustica).
De eneste funnene i Norge av bronsepraktbille de siste 100 årene er to individer som ble påvist i Drangedal i 2019 og 2021. Arten kan være noe oversett, men er opplagt svært sjelden og lokalt forekommende, og er antagelig noe variabel i populasjonsstørrelsene.
Rødlistevurdering
Arten er kritisk truet (CR) med bakgrunn i et antatt svært begrenset forekomstareal, kombinert med kraftig fragmentering og pågående nedgang i utbredelsesområde, forekomstareal og areal og kvalitet på habitatet. Artens kjente forekomstareal er på 4 km2, mens estimert forekomstareal er på 9 km2 (4-20 km2). Arten er kraftig fragmentert fordi det er antatt at over halvparten av individene finnes i relativt små og delvis isolerte delpopulasjoner.
Det er en viss usikkerhet grunnet svært få funn og at det kan være vanskelig å påvise arten. Som følge av ovenfor nevnte påvirkningsfaktorer er utbredelsesområde, forekomstareal og areal og kvalitet på habitatene under pågående reduksjon.
Konklusjon: Bronsepraktbille er vurdert som kritisk truet (CR) fordi arten har et svært begrenset forekomstareal der bestanden er kraftig fragmentert, samt at det er en pågående nedgang i utbredelsesområde, forekomstareal og areal og kvalitet på habitatet.
Flervalgsoppgave
En flervalgsoppgave, på engelsk kalt multiple choice, er en form for objektiv vurdering der deltagerne bes om å velge kun korrekte svar fra valgmulighetene gitt i en liste. De(t) rette svaralternativet kalles i fagterminologien nøkkel, og de(t) gale svarene distraktører (eller distraktørsvar)
Flervalgsoppgaver er først og fremst populært da de kan rettes automatisk (av et dataprogram). Flervalgsoppgaver brukes oftest i skoleprøver, i markedsanalyse og i valg, når en person velger mellom flere kandidater, partier, eller politikker.
Selv om E. L. Thorndike utviklet en tidlig vitenskapelig tilnærming til å teste studenter, var det hans assistent Benjamin D. Wood som utviklet flervalgsoppgaven. Flervalgsoppgaver økte i popularitet i midten av 1900-tallet da scannere og datamaskiner ble utviklet for å sjekke resultatet. Christopher P. Sole lagde den første flervalgseksamenen på datamaskiner på en Sharp Mz 80-datamaskin i 1982. Den ble utviklet for å hjelpe dyslektikere å klare seg i landbruksfag, ettersom latinske plantenavn kan være vanskelig å forstå og skrive. Romsey, England.
Sveiserveien (Oslo)
Sveiserveien (1–35, 2–36) er en vei på Skøyenåsen i bydel Østensjø. Den går som blindvei sørover fra Solbergliveien.
Veien fikk navn i 1955. En rekke veier i området har navn etter yrkestitler knyttet til verftsindustrien.
Veien har småhusbebyggelse.
Gresk hockeyliga
Gresk hockeyliga (gresk: Ελληνικό Πρωτάθλημα Χόκεϊ επί Πάγου) ble grunnlagt i 1989. Den er det eneste nivået av ishockey i Hellas. Den drives under jurisdiksjonen til den det greske ishockeyforbundet, medlem av International Ice Hockey Federation. Det er for tiden registrert 100 spillere, men det er usikker hvor mange av dem er aktive.
Kontoret
Kontoret (origi: The Office) er en britisk komiserie som gikk på BBC fra 2001 til 2003. Serien benytter seg av den observerende dokumentarfilmens virkemidler for å skape en illusjon om at hendelsene på kontoret er «virkelige», og kan karakteriseres som en type fiktiv dokumentarfilm (mockumentary). Serien er skapt av Ricky Gervais og Stephen Merchant. Serien blir regnet som en av de mest populære britiske komiseriene, og er hittil solgt til over 60 land.
I 2005 ble det også produsert en amerikansk versjon av serien. Den norske komiserien Etaten fra 2006 har mange likheter med Kontoret.
Handling
Handlingen foregår i Slough-avdelingen til papirfirmaet Wernham-Hogg, som blir ledet av David Brent (Ricky Gervais) sammen med assistenten Gareth Keenan (Mackenzie Crook). Mye av komikken oppstår når Brent skal imponere kamerafolkene og de ansatte forøvrig med sin humoristiske lederstil, og ender opp med å være ytterst diskriminerende, rasisistisk eller politisk ukorrekt.
Vi finner også Tim Canterbury (Martin Freeman), som er forelsket i resepsjonisten Dawn Tinsley (Lucy Davis), et tema som går igjen i alle episodene. Dawn på sin side er forlovet med Lee, men er også skjult forelsket i Tim.
Livet på kontoret foregår med arbeid, teambuilding og frykten for nedskjæringer og forfremmelser.
David Brent
Brent (Ricky Gervais) er sjefen for Slough-avdelingen av Wernham-Hogg. Han ser på seg selv som en renessansemann med anlegg for filosofi og musikk og ikke minst med humoristisk sans. Han tror han er alles bestevenn, og bortimot den beste sjefen i verden. Problemet er at han er alene om å synes alle disse tingene. Han er i virkeligeheten utrolig pompøs og selvsentrert, og det vises gang på gang når han hele tiden surrer rundt kameraet mens han prøver å være morsom. Det hjelper heller ikke når han prøver å være politisk korrekt, som ender med at han gjerne fornærmer kvinner, etniske minoriteter, homofile eller handikappede mennesker. Han er ingen god sjef, og beviser gang på gang at jobben er viktigere enn han er for jobben.
Tim Canterbury
Tim (Martin Freeman) er selger på Wernham, og ser på jobben sin som utrolig menigsløs, men får seg aldri til å slutte. Han er morsom og godt likt, og bruker dagene på å flørte med Dawn og erte opp sin skrivebordsnabo Gareth. Han forsvarer til og med David ved enkelte anledninger, noe som gjør han til den mest sympatiske på kontoret.
Gareth Keenan
Gareth (Mackenzie Crook) er teamleder på kontoret og Tims erkefiende. Han tar jobben overdrevent seriøst, er humorløs, og skryter av erfaringene sine fra reservestyrkene. Rollen som teamleder innebærer ikke annet enn en tittel, men den knuger han på for alt han synes den er verdt. Han ser på seg selv som sofistikert og sjarmerende ovenfor kvinner, samtidig som han er Davids bestevenn. Han er ingen av delene.
Dawn Tinsley
Dawn (Lucy Davis) er firmaets resepsjonist, og som oftest må takle Davids humor. Hun ønsker å gjøre noe helt annet. Hun forlover seg med Lee, selv om hun er forelsket i Tim. Sammen med sistnevnte bruker hun dagene til å henge, og spekulere i nye ting de kan gjøre mot Gareth.
2005
I januar 2004 fikk Kontoret en Golden Globe for beste TV-musikal eller komiserie. Kontoret var den første britiske komiserien som var nominert på 25 år, og den første som vant. Gervais fikk også prisen for beste skuespiller i en musikal eller komedie.
Logone Occidental
Logone Occidental er en av 23 regioner i Tsjad. Regionens hovedstad er Moundou. Regionen består av det som tidligere var prefekturet Logone Occidental.
Demografi
Regionen hadde i 2009 en befolkning på 689,044, hvorav 688,955 var fastboende og 89 nomader.
Mer enn 90 % av regionens innbyggere er av den etniske gruppen ngambai.
Humboldtmuseet
Museum für Naturkunde, bedre kjent som Humboldtmuseet, etter naturforskeren Alexander von Humboldt, er det første nasjonale museum i verden, med en massiv samling av mer enn 25 millioner zoologiske, paleontologiske og mineralogiske objekter og mer enn ti tusen originale artseksemplarer (spesimen). Det er bl.a. kjent for to spektakulære utstillinger, den største oppreiste dinosaur i verden, og det best bevarte eksemplar av den første kjente fuglen, Archaeopteryx.
Museet er inndelt i institutter for paleontologi, mineralogi og zoologi. Det er underlagt Humboldt-Universität zu Berlin, som ble etablert i 1810, men deler av museets samlinger går tilbake til det prøyssiske akademi i 1700.
Den paleontologiske avdelingen ble grunnlagt i 1857. I 1886 begynte arbeidene med en ny bygning, som ble åpnet i Invalidenstrasse 43 i 1889.
Bernard Blatch
Bernard F. B. Blatch (født 9. juni 1930, død 24. februar 2019) var en britisk illustratør som bodde og arbeidet i Norge fra sist på 1970-tallet.
Bernard Blatch arbeidet med tidsskrifter, reklame og en rekke andre oppdrag, men ble særlig kjent for en stor mengde bokomslag på 1980-tallet, blant annet for Den norske boklubben.
Både idémessig og tegneteknisk inngikk Blatch i en internasjonal håndverkstradisjon, og flere av illustrasjonene hans er malerier utført som pastisjer over historiske stiluttrykk. I 1993 ble han medlem av Alliance Graphique Internationale (AGI), en forening for designere fra mange land.
Ved siden av arbeidet som illustratør var Blatch høyskolelektor ved Statens håndverks- og kunstindustriskole (SHKS, nå Kunsthøyskolen i Oslo) der han begynte i 1979 og innførte «illustrasjon» som fag.
I 1983 var Blatch med på å etablere Norsk illustratørforbund (NIF), som i 1991 ble en del av dagens tegner- og designerorganisasjon Grafill. Han mottok en rekke faglige utmerkelser. Som «evig aktuell illustratør og generøs mentor» ble han i 2002 tildelt den første Klassikerprisen under Visueltdagene, et fagarrangement i regi av Grafill.
Bernard Blatch var gift med den norske illustratøren Ingerlise Kongsgaard. De bodde i Bærum og fikk to barn sammen.
UFC 43
UFC 43: Meltdown var et MMA-arrangement i regi av UFC i Las Vegas, Nevada, USA 6. juni 2003. Hovedkampen var en interim lett tungvektkamp mellom Chuck Liddell og Randy Couture. UFC opprettet en interimtittel siden tittelholder Tito Ortiz ikke var i stand til å forsvare tittelen sin på grunn av skade.
Rudow undergrunnsstasjon
Rudow undergrunnsstasjon er en undergrunnsstasjon på Berlins undergrunnsbanenettverk i ortsteilen Rudow i bydelen Neukölln. Rudow er endestasjon for linjen U7.
Länsväg 1116 (Västerbottens län)
Länsväg AC 1116 er en svensk sekundærvei som går mellom den norsk-svenske grensen ved Austre Krutvatnet og Västansjö. Veiens lengde er rundt 30,0 km.
534 Nassovia
534 Nassovia er en hovedbelteasteroide og et medlem av asteroidefamilien Koronis. Den ble oppdaga den 19. april 1904 av Raymond Smith Dugan fra Landessternwarte Heidelberg-Königstuhl i Heidelberg. Navnet er latin for Nassau, nærmere bestemt er den oppkalt etter Nassau Hall ved Princeton University.
Olav Torvund
Olav Torvund (født 15. juni 1955 i Porsgrunn) er en norsk jusprofessor ved Universitetet i Oslo som er kjent for sine studier av rettsinformatikk, herunder elektronisk handel, og sine uttalelser vedrørende nettbruk og opphavsrett. Han er også aktiv blogger og aktivist for bedre fremkommelighet for sykkel i norske byer.
Liv og virke
Torvund uttaler seg ofte til media i forbindelse med saker som berører opphavsrett    , i tillegg til saker om pengekravsrett og betalingsformidling.
Både ved universitetet og i advokatfirmaet arbeidet Torvund med Jon Bing. Fra 2010 til 2013 var Torvund partner i Bing Hodneland advokatselskap DA.
Torvund har utgitt hobbybøker om blues og gitarspill og er i tillegg opptatt av sykling og tilrettelegging for syklister.
Bibliografi
Som en del av forskningsvirksomheten ved universitetet publiserer Torvund flere vitenskapelige artikler. Han har også gitt ut følgende bøker:
Flesberg stasjon
Flesberg stasjon er en nedlagt jernbanestasjon på Numedalsbanen ved Flesberg i Buskerud. Ekspedisjonsbygningen ble oppført i 1927 og er en ombygget flyttbar arbeidsbrakke fra anleggsperioden, utført av Gudmund Hoel ved NSB Arkitektkontor. Stasjonen ble offisielt åpnet som stoppested betjent for reisende og gods den 20. november 1927 sammen med resten av banen. Flesberg fikk ny status som stasjon betjent for ekspedering av tog, reisende og gods den 15. mai 1929.
Passasjertrafikken ble vedtatt nedlagt på Numedalsbanen ved årsskiftet 1988/1989, og Flesberg fikk dermed ny status som et ubetjent tidligere ekspedisjonssted for gods. Stasjonen fikk senere funksjon som tømmerterminal. Flesberg stasjon ligger 129,49 kilometer fra Oslo S og om lag 20,1 kilometer fra Kongsberg stasjon.
Bygningene på stasjonsområdet ble revet ca år 2018 for å gi mer plass til mellomlagring av tømmer.
Phileas Fogg
Phileas Fogg er en fiktiv eksentrisk engelskmann, hovedpersonen i romanen Jorden rundt på 80 dager (orig. Le tour du monde en quatre-vingts jours) som ble utgitt av Jules Verne i 1872.
På grunn av et veddemål satt Fogg av gårde for å vise at det gikk an å reise rundt Jorda på åtti dager. Reisen hans har inspirert flere andre til å prøve å gjøre det samme, blant annet Nellie Bly og Michael Palin. Navnet er også blitt brukt av mange selskaper knyttet til reise eller eksotiske steder, som for eksempel hoteller, reisebyråer og restauranter.
Phileas Fogg ble spilt av David Niven i filmatiseringen fra 1956, av Pierce Brosnan i filmatiseringen fra 1989, og av Steve Coogan i Disney-filmatiseringen fra 2004.
Sven Oftedals vei (Oslo)
Sven Oftedals vei (1–5, 2–10) er en vei på Bredtvet i bydel Bjerke i Oslo. Den går som blindvei sørvestover fra Nedre Kalbakkvei.
Veien fikk navn i 1969 etter Sven Oftedal.
Bygget i nr. 10 (ark. Bue og Prytz) ble oppført i 1975 som lager- og kontorbygg for Norsk Medisinaldepot, som holdt til der til 2011. Siden er bygget rehabilitert og har nå mer variert bruk.
Den binomiske opsjonsprisingsmodell
Den binomiske opsjonsprisingsmodell er en finansiell modell utviklet av de amerikanske økonomene Cox, Ross og Rubinstein i 1979 for aktivaprising basert på fravær av arbitrasje. Modellen er basert på at verdien av det underliggende aktivum er en diskret, nærmere bestemt binomisk stokastisk variabel som realiseres i diskret tid.
Bruk av modellen
Den binomiske modellen brukes i praksis til numerisk opsjonsprising i tilfeller hvor andre modeller er vanskeligere å anvende. Dette gjelder blant annet for amerikanske opsjoner, dividendebetalende opsjoner, realopsjonsmodeller og særlig kompliserte opsjoner (herunder asiatiske opsjoner). Den binomiske modellen kan i slike tilfeller være raskere enn Monte Carlo-simulering.
Metode
For å prise opsjoner i den binomiske modellen antar man at det finnes et komplett marked bestående av et underliggende aktivum (i dette tilfelle en aksje) hvis verdi betegnes S, som er en binomisk stokastisk prosess i diskret tid og et risikofritt aktivum som gir en deterministisk avkastning R=1+r. I tillegg til de ovennevnte aktiva eksisterer det et derivat hvis verdi f bare avhenger av verdien av S (og evt tiden t).
Anta at en aksje på et tidspunktt har verdien S_t. I den binomiske modellen kan aksjekursen på det neste tidspunkt enten øke med en faktor u til S_t^u eller falle med en faktor d til S_t^d. Vilkåret for fravær arbitrasje i dette markedet er at u \ge R \ge, hvor streng likhet innebærer en deterministisk aksjekurs.
Lycus latissimus
Lycus latissimus er en bille i underfamilien nettrødvinger i familiegruppen rødvinger.
SRB
SRB kan referere til:
Lycus latissimus
Lycus latissimus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Bernt Rosengren
Bernt Rosengren (født 24. desember 1937 i Stockholm, død 15. mai 2023 i Stockholm) var en svensk jazzmusiker (tenorsaksofon, fløyte) og komponist, og lenge ansett for å være en av Europas ledende.
Ungdomsår
Bernt Rosengren, som viet seg til saksofonen som femtenåring, fik sine første jazzerfaringer i bands i Stockholm. Han skrev sine første arrangementer allerede i 17-årsalderen og fikk blant være med til jazzfestivalen i Newport med Ungdomsorkestern.
Debut
Rosengren var opprinnelig inspirert av bl.a Charlie Parker, Dexter Gordon, Sonny Rollins, Bjarne Nerem, John Coltrane, Bill Evans og Sonny Stitt. Han debuterte i 1957 som vikar for Lars Gullin. I 1958 ble han valgt til å representere Sverige i «The International Youth Band» på Newport-festivalen og Verdensustillingen i Brussel. Hans spill fra denne tiden kan høres på plata Jazzklubb '57 (Dragon, 2000). Rosengren ble engasjert i filmmusikk gjennom Roman Polańskis Knife in Water (1962). Han spilte mange år fast med den svenske jazzkomponisten og barytonsaksofonisten Lars Gullin, som blant annet tilegnet et orkesterverk til Rosengren kalt Aeros Aromatic Atomica Suite, for Bernt Rosengren og det Danske Radiostorbandet (1976). Rosengren har etter Gullins død vært med på å dokumentere hans komposisjoner på flere utgivelser, sammen med pianist Lars Sjösten på plater som Late Date (Mirrors, 1994 og Inside Pictures'' (Mirrors, 2002).
Solist
Rosengren var «side man»} på innspillinger med Doug Raney, Doug Raney Sextet Meeting the Tenors, (Criss Cross Jazz, 2006), og Cuttin' Loose, (SteepleChase, 1978). På sistnevnte utgivelse består bandet ellers av Niels-Henning Ørsted Pedersen, Billy Hart og Horace Parland.
Andre innspillinger innbefatter Thorgeir Stubø, Live at Jazz Alive (Odin Records, 1983) og Storytellers, hvor han spiller til tekster av bl.a. Henrik Wergeland, Gunvor Hofmo, Inger Hagerup, Kristoffer Uppdal, Rolf Jacobsen med norske musikere (Hot Club Records, 1998).
I 2003 innledet han et samarbeide med Hallgeir Pedersen, noe som ble dokumentert i en helaftens radiokonsert for NRK P2, Jazzklubben i opptak fra deres konsert på Oslo Jazzfestival i 2003. I 2006 spilte Hallgeir Pedersen Trio med Rosengren og den finske altsaksofonisten Jukka Perko på bestilling fra Dølajazz.
Utmerkelser
Han mottok jazzmagasinet Orkesterjournalens pris Gyllene Skivan en rekke ganger, første gang i 1965 med Bernt Rosengren for Stockholm dues (Columbia). Bernt Rosengren Quartet hadde flere utgivelser, With Bobo Stenson (1975), Surprise Party (1983). Prosjektet Summit Meeting med bl.a tenorsaksofonisten Nisse Sandström er spilt inn på Full of Life (1991), som mottok Gyllene Skivan.
Bernt Rosengren mottok kunstnerlønn fra den svenske stat fra slutten av 1970-tallet.
535 Montague
535 Montague er en hovedbelteasteroide. Den ble oppdaga den 7. mai 1904 av Raymond Smith Dugan fra Landessternwarte Heidelberg-Königstuhl i Heidelberg. Den er oppkalt etter Dugans fødeby Montague i Massachusetts.
UFC 42
UFC 42: Sudden Impact var et MMA-arrangement i regi av UFC i Miami, Florida 25. april 2003. UFC 42 var det første arrangementet UFC hadde i Florida og var UFC debuten til fremtidig mellomvekt tittelholder Rich Franklin.
Slemmestad kirke
Slemmestad kirke er en langkirke fra 1935 på Slemmestad i bygda Røyken i Asker kommune i Viken fylke. Kirken lå historisk i Buskerud amt og fylke.
Byggverket er i tre og har 200 plasser. Arkitekt for kirken var Ivar Næss.
Det brant i kirketårnet i 2004, noe som førte til at dette måtte bygges på nytt. Orgelet gikk også tapt i denne brannen, men ble erstattet i 2007.
Det er ikke kirkegård ved kirken, men ved Slemmestad kapell.
Rosenthaler Platz undergrunnsstasjon
Rosenthaler Platz undergrunnsstasjon er en undergrunnsstasjon på Berlins undergrunnsbanenettverk i bydelen Mitte. Den betjenes av linje U8 mellom Wittenau og Hermannstraße. Mellom 1961 og 1990 var stasjonen en spøkelsesstasjon på grunn av delingen av Berlin.
Margaret Weis
Margaret Edith Weis (født 16. mars 1948 i Independence i Missouri) er en amerikansk forfatter av fantasylitteratur. Hun er, sammen med Tracy Hickman, en av skaperne av Dungeons & Dragons-settingen Dragonlance og har skrevet en rekke forskjellige bøker satt i denne settingen.
Hun fullførte utdannelsen ved University of Missouri og lever i dag i sør-Wisconsin. Hun fullførte nylig den tredje boka i Dragonvarld-trilogien, Master of Dragons.
Westfälische Wilhelms-Universität Münster
Westfälische Wilhelms-Universität (WWU) i Münster er med 39 000 studenter og omkring 120 fag et av de største universitetene i Tyskland, etter Universität zu Köln og Ludwig-Maximilians-Universität. Det ble åpnet i 1780. Universitetets bygninger er fordelt over hele byen; administrasjonen holder til på slottet i Münster. Ved siden av Westfälische Wilhelms-Universität finnes det flere høyskoler i Münster. Den senere pave Benedikt XVI var professor ved universitetet 1963-1966.
Kronregalier
Kronregalier eller kronjuveler er verdighetstegn som kongelige eller andre fyrstelige personer bruker. De viktigste kronregalier er kroner, sceptere og riksepler. Kronregalier kan også omfatte flere slags juveler og andre gjenstander, for eksempel rikssverd, rikssegl og riksbanner.
Mange land har en samling av kronregalier. I Danmark fins for eksempel noen kroner som stammer fra 1600-tallet; til disse hører Christian Kvarts krone og eneveldekronen fra 1660. I Storbritannia fins en rekke kronjuveler. Til kronene hører St. Edwards crown, som stammer fra 1600-tallet, og The Imperial State crown, som ble laget i 1937 og som ble brukt da Elizabeth II ble kronet.
Eksterne lenker
Corona di Skanderbeg
Første gang jeg døde
Første gang jeg døde (lansert 18. mars 2008) er verdens første komplette roman som utelukkende skal utgis som lydbok. Den er beregnet for mobiltelefon og gis ut av forlaget Grieg Lyd, som har spesialisert seg på litcast. Første gang jeg døde er en kriminalthriller av Andreas Markusson. Det tar 10 timer å lytte gjennom romanen, som inntil videre bare kan lastes ned til mobiltelefoner med avtale med Telenor. Romanen koster 150 kroner, som betales over mobiltelefonen.
James Gibbons
Han ble kreert til kardinal i 1886 av pave Leo XIII. Han deltok ved konklavet 1903 som valgte pave Pius X, men rakk ikke frem tidsnok til konklavet 1914 som valgte pave Benedikt XV.
Bakgrunn
Nå kom de til New Orleans, og der arbeidet Gibbons i forskjellige geskjefter for å støtte familien. Forretningsmenn begynte å legge merke til den intelligente unge Gibbons og støttet opp om hans økonomiske interesse og ferdigheter.
Våren 1854 foretok redemptoristene en folkemisjon i deres menighet. Dette vakte et prestekall hos Gibbons. Hans arbeidsgiver forsøkte å få ham fra det, med overtalelsesforsøk og lønnsøkning. Men han begynte i 1855 likevel på teologiske studier i Baltimore ved presteseminaret der.
Prest
Den 30. juni 1861 ble Gibson presteviet, og han begynte sitt sjelesørgeriske virke i Baltimore, som på denne tid var preget av borgerkrigen.
Det varte ikke lenge før erkebiskopen der fikk å høre om hans fremragende prekener og rike evner. Han kalte ham til bispedømmets forvaltning og utnevnte ham til sin rådgiver.
Biskop
Den 3. mars 1868 ble Gibbons utnevnt til apostolisk vikar av North Carolina og til titulærbiskop av Adramyttium. Dette apostoliske vikariat talte den gang 700 katolikker. Han ble bispeviet 16. august 1868 av erkebiskop Martin John Spalding av Baltimore; medkonsekratorer var biskopen av Charleston Patrick Neeson Lynch, og biskopen av Pittsburgh Michael Domenec.
Etter han som den aller yngste av biskopene i 1869-70 deltok på første vatikankonsil – ledsaget av Isaac Hecker som rådgiver –, ble han den 30. juli 1872 utnevnt til biskop av Richmond, hvor han ble intronisert 20. oktober 1872. Den 20. mai 1877 ble kan koadjutor-erkebiskop av Baltimore.
Erkebiskop av Baltimore
Den 3. oktober 1877 ble han ordinær erkebiskop av Baltimore.
Gibbons tok virksomt del i mange sosiale spørsmål og forsøkte å føre den katolske kirke i sitt land i levende kontakt med det amerikanske folk - der antikatolisismen var sterk - og støtte de liberale strømninger innen kirken, som fikk tilnavnet amerikanismen. Han ble høyt skattet i vide kretser som en fremstående leder, som ved siden av sin kirkes interesser også hevdet USAs innsats og betydning. Av hans mange skrifter må fremheves The Faith of our Fathers (1871), som kom ut i en mengde opplag og ble oversatt til mange språk.
Kardinal
Den 7. juni 1886 opptok pave Leo XIII han som kardinalprest i kardinalskollegiet med tittelkirken Santa Maria in Trastevere.
Han var den første amerikanske kardinal som deltok på et pavevalg, i konklavet i 1903. Han dro også over Atlanterhavet for å delta på konklavet 1914, men ankom for sent.
Som tjenesteeldste kardinalprest var han fra 1920 kardinalprotoprest.
536 Merapi
536 Merapi er en asteroide i det ytre av hovedbeltet. Den ble oppdaga den 11. mai 1904 av George Henry Peters fra U.S. Naval Observatory i Washington. Den er oppkalt etter fjellet Marapi på Sumatra, som ble brukt av flere ekspedisjoner for å studere en solformørkelse 17. mai 1901.
Oransjegullvinge
Oransjegullvinge eller østlandsk gullvinge (Lycaena virgaureae) er en av gullvingene, en dagaktiv sommerfugl i gruppen glansvinger.
Utseende
Hannen har rød orange farge på vingenes overside. Langs vingeranden, et fint lyst tynt bånd eller kant (frynser) ytterst, og et mørkere brun svart innenfor. Undersiden er ganske lik for begge kjønn.
Hunnen har rødorange farge, med flere mørke flekker, på oversiden av framvingene, men mer mørk brun farge på oversiden av bakvingene. Langs vingeranden finnes et hvitt bånd eller kant (frynser), og innenfor en mørkt bredt felt. Langs bakvingens kant har hunnen et rød-orange bånd med mørke runde flekker. Undersiden er ganske lik for begge kjønn.
Vingespennet er mellom 26 og 32 millimeter. Framvingeundersiden er orange, med mørke flekker. Bakvingenes underside har noen ganske få mørke runde flekker. Langs vingekanten er et gulorange bånd, og innenfor der noen hvite flekker, men disse kan hos enkelte eksemplar være nesten helt redusert. Bakvingen har en antydning til en stjert.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er brunsvart og lite håret på oversiden. Undersiden har tett hårbekledning av gråhvite hår.
Fasettøynene er mørke. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet. Leddene er farget slik at antennen får små ringer i svart og hvitt.
Beina er godt utviklet hos hunnene, som bruker alle beina til å gå med. Mens hanner har noe reduserte frambein og går på de fire bakerste beina. Det doble kloleddet på frambeina mangler eller er redusert. På det mellomste beinparet er børsten på skinnbeinet (tibia) godt utviklet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Svenskestien (Oslo)
Svenskestien (2–8; ingen oddetallsadresser) er en gangvei på Nordstrandshøgda i bydel Nordstrand i Oslo. Den går fra Åsdalsveien til Ingiers vei.
Navnet ble vedtatt i 1917. En lokal tradisjon vil ha det til at Karl XIIs hær gikk her, uten at dette kan bekreftes.
Oransjegullvinge
Egg og larver
Egget er rundt og noe flatt, med et ganske grovt punktert mønster.
Larven har generelt tykk hud og er ganske hardføre. Den er grønnlig på farge, med korte lyse hår, uten noen markerte lengdestriper. Undersiden er flat, mens oversiden er velvet. Larvens kropp smaler litt bakover.
Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot. Larvehodet er beskyttet av en framoverstikkende nakkehud.